SHR บริษัทลูก “สิงห์ เอสเตท” เคาะราคา IPO หุ้นละ 5.20 บ. ระดุมทุนขยายธุรกิจโรงแรม
SHR บริษัทลูก “สิงห์ เอสเตท” เคาะราคา IPO หุ้นละ 5.20 บ. ระดุมทุนขยายธุรกิจโรงแรม
25 ต.ค. 2562

บริษัท สิงห์ เอสเตท จำกัด (มหาชน) หรือ S ระบุว่า บริษัท เอส โฮเทล แอนด์ รีสอร์ท จำกัด (มหาชน) หรือ SHR ซึ่งเป็นบริษัทในกลุ่ม ได้กำหนดราคาเสนอขายหุ้นให้กับประชาชนทั่วไปครั้งแรก (IPO) ที่ราคา 5.20 บาท/หุ้น จากช่วงราคาเบื้องต้นที่ 5.10-5.50 บาท/หุ้น โดยราคาดังกล่าวจะเป็นราคาที่เสนอขายต่อผู้ถือหุ้นเดิมของบริษัท เฉพาะกลุ่มที่มีสิทธิได้รับจัดสรรหุ้นด้วย
สำหรับ SHR จะเสนอขายหุ้น IPO ไม่เกิน 1,437,456,000 หุ้น แบ่งเป็นเสนอขายให้กับผู้ถือหุ้นของ S เฉพาะกลุ่มที่มีสิทธิได้รับจัดสรรหุ้น ระหว่างวันที่ 28-30 ต.ค.62 และสำหรับประชาชนทั่วไป ในวันที่ 1-5 พ.ย.62 โดยบริษัทจะระดมทุนเพื่อขยายธุรกิจโรงแรม มุ่งสู่การเป็นผู้ลงทุนและบริหารจัดการโรงแรมชั้นนำในระดับนานาชาติ (Premier Hotel Investment &amp; Resort Management Company) รองรับการเติบโตของอุตสาหกรรมท่องเที่ยว